Diari Oficial de la Generalitat Valenciana


Sumari del DOGV 1571, del 24-06-1991 (1991/821821)

DECRET 84/1991, de 29 de maig, del Consell de la Generalitat Valenciana, pel qual s'accepta la cessió de l'immoble situat a Callosa de Segura, carrer Glorieta, núm. 9, de 814,02 m2 de superfície, i edifici en construcció destinat a Centre Social de la Tercera Edat, realitzada per l'Ajuntament de Callosa de Segura.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/05/29/84/dof/vci/html**

### Dades del document

Número de DOGV
:   1571

Data del DOGV
:   24-06-1991

Secció del DOGV
:   DISPOSICIONS GENERALS

Número del document
:   1991/821821


Data del document
:   29-05-1991

Organisme emissor
:   Conselleria d'Economia i Hisenda

Tipus de document
:   Decret

Decret 84/1991, de 29 de maig, del Consell de la Generalitat Valenciana, pel qual s'accepta la cessió de l'immoble situat a Callosa de Segura, c/ Glorieta núm. 9, de 814'02 m2 de superfície, i edifici en construcció destinat a Centre Social de la Tercera Edat, realitzada per l'Ajuntament de Callosa de Segura.  
L'Ajuntament de Callosa de Segura, en les sessions plenàries de 8 d'agost de 1990 i 31 de gener de 1991, acordà la cessió a la Generalitat Valenciana de l?edifici en construcció que s'ubica en una parcel·la de terreny situada al c/Glorieta núm. 9, de Callosa de Segura, de la qual és propietari l?esmentat ajuntament.  
Aquesta cessió es realitza amb el fi determinant de construir-hi un Centre Social de la Tercera Edat.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i formalització de la cessió gratuïta del solar i l?edifici en construcció, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 29 de maig de 1991,  
DECRETE  
Article primer  
S'accepta la cessió a títol gratuït, realitzada per l'Ajuntament de Callosa de Segura, de l?edifici en construcció que s'ubica en una parcel·la de terreny situada a Callosa de Segura, c/ Glorieta núm. 9, amb una superfície de 814'02 m2, els límits de la qual són:  
Pel front, en línia d'11 m. amb el c/Glorieta; per la dreta entrant, en línia de 48'25 m. amb edifici de José María Gómez Fernández; per l?esquerra, amb resta de la finca matriu i porció d'aquesta que en fou segregada; i pels fons, resta de la finca principal.  
Figura inscrita en el Registre de la Propietat de Callosa de Segura al foli 66 del tom 1.382, llibre 201, finca número 16.500.  
Article segon  
La cessió gratuïta de l?obra esmentada comporta el compromís, per part de la Generalitat Valenciana, de finançar, per mitjà de la Conselleria de Treball i Seguretat Social l'acabament de les obres i destinar l?immoble a Centre Social de la Tercera Edat.  
Article tercer  
Els drets derivats de la cessió de l?immoble hauran d'incorporar-se a l?Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 29 de maig de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI